Det er det stof, der afgør politiske valg og gennemsyrer den danske og europæiske debat: Hvordan ændrer Europas befolkning sig i de kommende årtier?

Flygtninge- og migrationsstrømmen til Europa er omdrejningspunkt for europæisk og dansk politik, ikke mindst når det handler om mulige modsætninger mellem, hvad der kaldes kristne eller ’gammel-europæiske’ og muslimske eller ’ny-europæiske’ befolkningsgrupper.

Det uafhængige og velanskrevne Pew Institute har med en ny undersøgelse forsøgt at skabe et faktabaseret billede af, hvordan udviklingen i Europas befolkning frem til 2050 kan komme til at se ud.